เงือกน้อยผจญภัย ภาค 2 ตอน วิมานรักใต้สมุทร

เงือกน้อยผจญภัย ภาค 2 ตอน วิมานรักใต้สมุทร () เป็นภาพยนตร์อนิเมชั่นที่ออกฉายในปี ค.ศ. 2000 ภาพยนตร์เรื่องนี้เป็นภาพยนตร์ภาคที่สองในภาพยนตร์ชุด เงือกน้อยผจญภัย ต่อจากภาพยนตร์เรื่อง เงือกน้อยผจญภัย ภาพยนตร์เรื่องถัดไปของภาพยนตร์เรื่องนี้คือ เงือกน้อยผจญภัย ภาค 3 ตอน กำเนิดแอเรียลกับอาณาจักรอันเงียบงัน

เนื้อเรื่อง
2 ปีนับตั้งแต่พิธีอภิเษกสมรสของเจ้าหญิงแอเรียลและเจ้าชายอีริค ตั้งแต่นั้นมา แอเรียลก็เป็นเจ้าหญิงมเหสีในอาณาจักรของเจ้าชายอีริค เธอและอีริคได้ให้กำเนิดลูกสาวชื่อ "เมโลดี้" ซึ่งเป็นมนุษย์ที่มีเชื้อสายเงือก ทั้งสองจัดพิธีเฉลิมฉลองการเกิดของเมโลดี้ แอเรียลและอีริคพาลูกสาวแรกเกิดของพวกเขาออกไปบนเรือเพื่อพบกับราชาไตรตัน เจ้าสมุทรผู้เป็นตา ป้า 6 คน และสัตว์ใต้ทะเล ไตรตันมอบล็อกเก็ตเปลือกหอยเชลล์วิเศษที่เขียนชื่อของเธอให้กับเมโลดี้ ล็อกเก็ตจะแสดงภาพของอาณาจักรแอตแลนติกา เพื่อเตือนหลานสาวว่าไม่ว่าเธอเป็นใครหรือไปที่ไหน เธอจะคงเป็นส่วนหนึ่งของมหาสมุทรเสมอ การเฉลิมฉลองนี้ถูกขัดขวางโดย มอร์กานา ผู้หวังล้างแค้นให้เออร์ซูลา พี่สาวของนางที่ถูกฆ่าโดยอีริค นางจับตัวเมโลดี้และขู่ว่าจะจับให้ฉลามเสือ อันเดอร์โทว์ กิน เว้นแต่ไตรตันจะมอบตรีศูลให้นาง ขณะที่เขากำลังจะยอมมอบตรีศูลให้กับมอร์กานาเพื่อแลกกับชีวิตหลานสาว แอเรียลก็ขัดขวางจนมอร์กานาพลัดตกลงไปในทะเล อันเดอร์โทว์กำลังจะกินเมโลดี้ ไตรตันจึงช่วยชีวิตเธอด้วยการใช้ตรีศูลเปลี่ยนมันให้กลายเป็นปลาแมว ขณะที่อีริคคว้าลูกสาวของเขาและอุ้มเธอกลับขึ้นเรือ ไตรตันสั่งให้ราชองครักษ์จับกุมมอร์กานา แต่มอร์กานาก็หายตัวไป ไตรตัน, แอเรียล และอีริคเห็นพ้องกันว่า ตราบใดที่มอร์กานาเป็นเป็นอิสระ เมโลดี้จะไม่ปลอดภัย ด้วยความกลัวว่ามรดกเงือกจะดึงดูดให้เมโลดี้ลงไปใต้ทะเล ซึ่งจะทำให้เธอเสี่ยงต่อมอร์กานา แอเรียลจึงตัดสินใจว่าจะดีที่สุดถ้าเมโลดี้ใช้ชีวิตแบบมนุษย์ และไม่มีความรู้เกี่ยวกับเงือกเลย ไตรตันสร้างกำแพงขนาดใหญ่เพื่อกั้นระหว่างปราสาทกับทะเล และมอบหมายให้เซบาสเตียนคอยดูแลเมโลดี้ ไตรตันและฟลาวน์เดอร์กลับไปยังแอตแลนติกา ขณะที่ไตรตันโยนล็อกเก็ตลงไปที่ก้นมหาสมุทร  

12 ปีต่อมา แอเรียลและอีริคกำลังจัดพิธีเฉลิมฉลองวันเกิดปีที่ 12 ให้กับเมโลดี้ แต่เมโลดี้กลับหายตัวไป แอเรียลจึงออกตามหาลูกสาว ขณะนี้ในมหาสมุทร เมโลดี้ซึ่งยังคงไม่รู้ถึงมรดกของชาวเงือกและไม่พอใจที่ถูกห้ามไม่ให้ลงทะเล อย่างไรก็ตาม เธอแอบหนีออกจากปราสาทเพื่อว่ายน้ำทะเลเป็นประจำ วันนั้น เธอพบล็อกเก็ตวิเศษ เมื่อเห็นชื่อของเธอบนล็อกเก็ต เมโลดี้จึงนำไปให้ฟลาวน์เดอร์, เซบาสเตียน และสกัตเติลดู ขณะเดียวกัน ในมหาสมุทรอาร์กติก มอร์กานาและอันเดอร์โทว์ซึ่งซ่อนตัวอยู่ในถ้ำ ตลอดหลายปีที่ผ่านมา มอร์กานาจับตามองเมโลดี้จากลูกบอลคริสตัลวิเศษของนาง ซึ่งตอนนี้แสดงให้เห็นว่าเมโลดี้ได้พบล็อกเก็ตของเธอแล้ว มอร์กานามองว่านี่เป็นโอกาสที่ดี ที่จะนำพามอร์กานาไปสู่ความสำเร็จในสิ่งที่เออร์ซูลา พี่สาวของเธอไม่เคยทำได้ คือการครอบครองมหาสมุทรทั้งหมด ทางฝั่งของเมโลดี้ เซบาสเตียนเร่งเร้าให้เธอกลับขึ้นฝั่ง โดยเตือนเธอถึงผลที่ตามมาหากแอเรียลรู้ว่าเธอแอบหนีออกไปว่ายน้ำในทะเล อย่างไรก็ตาม เมโลดี้ไม่เข้าใจ "ความเกลียดชัง" ต่อทะเลของแม่ของเธอ และต้องการที่จะบอกแอเรียลว่าตนรู้สึกอย่างไร แต่ก็เชื่อว่าแอเรียลจะไม่มีวันเข้าใจ จากนั้นเมโลดี้ก็นึกถึงงานเลี้ยงวันเกิดของเธอ เธอจึงกลับมาที่ปราสาทโดยที่แอเรียลไม่สังเกตเห็น ทางแอเรียลก็เสียใจที่เจ้าสมุทรไม่สามารถมาร่วมงานวันเกิดเมโลดี้ร่วมกับพวกตนได้ ต่อมา แอเรียลช่วยลูกสาวแต่งตัวสำหรับงานฉลอง อีริคพาเมโลดี้และแอเรียลเข้าไปในห้องบอลรูมเพื่อร่วมงานฉลอง ในงานฉลองนั้ย เมโลดี้รู้สึกอับอายที่ถูกคนอื่นมองว่าเธอมีพฤติกรรมแปลก ๆ จึงวิ่งกลับไปยังห้องนอน เธอเริ่มร้องไห้ แอเรียลเข้ามาปลอบลูกสาวของเธอ เมโลดี้หยิบล็อกเก็ตขึ้นมาให้แม่ของเธอดู แอเรียลรู้สึกไม่พอใจเมื่อรู้ว่าเธอแอบลงไปในทะเล เมโลดี้ถามแอเรียลว่าทำไมเธอถึงไม่ได้รับอนุญาตลงทะเล และถามเกี่ยวกับล็อกเก็ตนั้น แต่แอเรียลกลับไม่ยอมตอบคำถาม แต่กลับเตือนเมโลดี้ว่าทะเลเป็นอันตรายต่อเธอ เมโลดี้โกรธจึงวิ่งออกจากห้องนอนโดยนำล็อกเก็ตไปด้วย อีริคปลอบแอเรียลและบอกว่าถึงเวลาแล้วที่เมโลดี้จะได้รับรู้ความจริง แอเรียลจึงเห็นด้วยและตามหาลูกสาว

เมโลดี้จึงแอบขึ้นเรือและพายออกทะเลไป เซบาสเตียนกลับมาแจ้งให้แอเรียลและอีริคทราบว่าเมโลดี้ได้หนีไปแล้ว ทางเมโลดี้ถูกกระเบนราหู 2 ตัว หลอกล่อไปยังถ้ำของมอร์กานา แม่มดแห่งท้องทะเล มอร์กานาอธิบายว่าล็อกเก็ตแสดงให้เห็นถึงมรดกใต้ทะเลของเธอ และเธอสามารถช่วยเมโลดี้ให้เป็นส่วนหนึ่งของมันได้ โดยนางมีขวดน้ำมนตร์ของเออร์ซูลาหนึ่งขวด ซึ่งนำมาหยดลงบนเท้าของเมโลดี้ และเธอก็ถูกลอยขึ้นไปในกระแสน้ำวนสีเขียวที่เปลี่ยนเธอให้เป็นเงือก เมโลดี้เริ่มว่ายน้ำไปรอบ ๆ ด้วยความดีอกดีใจ อันเดอร์โทว์โกรธที่มอร์กานาไม่ยอมใช้น้ำมนต์ของเออร์ซูลาเพื่อเปลี่ยนเขากลับเป็นฉลามเสือเช่นเดิม แต่มอร์กานากลับบอกเขาว่าเธอกำลังทำให้เมโลดี้ตกอยู่ในแผนการของนาง แอเรียลและอีริคปรึกษากับเจ้าสมุทรเกี่ยวกับสถานการณ์ที่เกิดขึ้น เจ้าสมุทรบอกกับพวกเขาว่าเขาได้ส่งกลุ่มทหารค้นหาเมโลดี้ทั่วมหาสมุทรแล้ว อีริคคิดว่าแอเรียลควรไปกับเจ้าสมุทรโดยที่เขาต้องอยู่บนบกต่อเพื่อเป็นผู้นำในการการค้นหาอยู่บนบกเพราะแอเรียลรู้จักทั้งเมโลดี้และทะเลดีกว่าใคร ๆ และแอเรียลก็เห็นด้วยกับอีริคและในที่สุดเธอก็รู้ว่าเธอไม่ควรซ่อนความลับเรื่องทะเลกับเมโลดี้ เพราะมันเป็นส่วนหนึ่งของลูกสาวและเป็นส่วนหนึ่งของตัวเธอเอง เจ้าสมุทรใช้พลังตรีศูลเปลี่ยนแอเรียลให้กลายเป็นเงือกเพื่อค้นหาเมโลดี้ในทะเล เมโลดี้มีความสุขกับการได้เป็นไปตามความฝันจึงกลับไปขอบคุณมอร์กานาที่ทำให้ความฝันของเธอเป็นจริง มอร์กานาก็อธิบายว่าเธอจะคงเป็นเงือกเพียงไม่กี่วันเท่านั้น อย่างไรก็ตาม หากเมโลดี้จะเป็นเงือกอย่างถาวรได้นั้น คือนำตรีศูลมามอบให้เธอ ซึ่งมอร์กานาโกหกว่าตรีศูลเคยเป็นของนางแต่ไตรตันขโมยไป  เมโลดี้ได้รับแผนที่จากมอร์กานาแล้วจากไป ในไม่ช้า เธอก็เผลอทำแผนที่แตกโดยไม่ได้ตั้งใจ ทำให้เธอสูญเสียเบาะแสเกี่ยวกับการเดินทางไปยังแอตแลนติกา อย่างไรก็ตาม ในไม่ช้าเธอก็ได้พบกับ ทิป นกเพนกวิน และแดช วอลรัส เมโลดี้บอกพวกเขาว่าเธอต้องไปที่แอตแลนติกาและนำตรีศูลกลับมา มิเช่นนั้นเธอจะเปลี่ยนกลับเป็นมนุษย์ ทั้งสองจึงยอมรับที่จะพาเธอไปยังแอตแลนติกา

ตัวละคร 
เมโลดี้ (พากย์โดย ทารา สตรอง): ลูกสาวของเจ้าหญิงแอเรียลและเจ้าชายอีริค เป็นมนุษย์ที่ต้องการรับรู้มรดกของชาวเงือกและมีความไฝ่ฝันที่จะกลายเป็นนางเงือก แต่ภายหลังก็ยอมรับความเป็นมนุษย์และใช้ชีวิตต่อไปอย่างมนุษย์
เจ้าหญิงแอเรียล (พากย์โดย โจดี้ เบนสัน): อดีตเจ้าหญิงเงือก ภรรยาของเจ้าชายอีริคและแม่ของเมโลดี้
ร็อบ พอลเซน พากย์เป็น เจ้าชายอีริค
โจดี้ เบนสัน พากย์เป็น เจ้าหญิงแอเรียล
แพท แคร์โรล พากย์เป็น มอร์กาน่า
แพดดี้ เอ็ดเวิร์ดส์ พากย์เป็น เจ้าชายอีริค
บัดดี้ แฮคเก็ตต์ พากย์เป็น สกัตเติ้ล
คาม คล๊าร์ค พากย์เป็น ฟลาวน์เดอร์
เค็นเน็ธ มาร์ส พากย์เป็น ราชาไตรตัน
ซามูแอล อี. ไรท์ พากย์เป็น เซบาสเตียน
เรเน ออเบอร์โจนอยส์ พากย์เป็น เชฟหลุยส์
แคลนซี บราวน์ พากย์เ็น อันเดอร์โทว์

อ้างอิง

แหล่งข้อมูลอื่น

 
 
 
 
 

ภาพยนตร์เกี่ยวกับเงือก